A pichera tipica tiene forma de charret, con un cuerpo baixo más bien arronchadet (que fa como una pancha) y un cuello más u menos alto que se prolarga dica la boca. Por un d'os costatos, a dita boca no ye de tot redonda y tiene una «pichera» propiament dita, que ixo ye, como una albera por a on que o liquido de l'interior dimana canalizato quan se vulca o recipient, fendo más fácil que se concentre y forme un churro preciso y controlato que fer cayer. Normalment, en o costato contrario d'o recipient que a pichera se i troba una sola ansa pa pillar-lo.